open-index/open-wikipedia-markdown huggingface dataset:
รายชื่อสื่อของเคอร์บี

thumb|โลโก้เคอร์บีที่แพร่หลายที่สุด ใช้มาตั้งแต่ ค.ศ. 2001
วิดีโอเกมซีรีส์ ''เคอร์บี'' () เป็นแฟรนไชส์เกมแพลตฟอร์มและประเภทอื่น (เช่น เกมปริศนาและเกมแข่งขัน) ที่เผยแพร่และผลิตโดยนินเท็นโด ตัวเกมถูกพัฒนาโดยฮาลแล็บบราโทรี (HAL Laboratory) ผู้พัฒนากลุ่มที่สอง (second-party developer) ของนินเท็นโด วิดีโอเกมทั้งหมดของ *เคอร์บี* ได้พัฒนาสำหรับเฉพาะเครื่องเล่นวิดีโอเกมและเครื่องเล่นเกมพกพาของนินเท็นโด ตั้งแต่แฟมิคอมถึงเครื่องเล่นวิดีโอเกมรุ่นปัจจุบัน ตัวซีรีส์เริ่มในประเทศญี่ปุ่นเมื่อวันที่ 27 เมษายน ค.ศ. 1992 ในชื่อ *โฮชิ โนะ คาบี* (, แปลตรงตัว: เคอร์บีแห่งดวงดาว) ซึ่งภายหลังได้เผยแพร่ในอเมริกาเหนือและภูมิภาคแพลเมื่อเดือนสิงหาคม ค.ศ. 1992 ในเกม *[[เคอร์บีส์ดรีมแลนด์]]*

ตัวซีรีส์มักมีเนื้อเรื่องวนเวียนเกี่ยวกับเคอร์บีและการผจญภัยในดาวป็อปสตาร์ วิธีเล่นในเกมส่วนใหญ่ให้เคอร์บีสามารถคัดลอกทักษะศัตรูในการผ่านด่าน บางเกมจะมีแนวในการเล่นเกมต่างจากต้นฉบับ ปัจจุบัน ตัวซีรีส์มี 20 เกม มีอนิเมะ 100 ตอนที่มีชื่อว่า *[[เคอร์บี: ไรต์แบคแอตยา!]]* ส่วนตอนที่ 101 ซึ่งเป็นตอนพิเศษมีแอนิเมชันที่ไม่เหมือนกับต้นฉบับ ซีรีส์ *เคอร์บี* เป็นหนึ่งในแฟรนไชส์ที่มียอดขายวิดีโอเกมมากที่สุดโดยขายไปมากกว่า 20 ล้านอันทั่วโลก ตัวแฟรนไชส์ก่อตั้งโดยมาซาฮิโระ ซากุไร ซึ่งมีส่วนให้ตัวซีรีส์ประสบความสำเร็จ

## วิดีโอเกม
### เกมแพลตฟอร์ม
#### ดั้งเดิม

#### ไม่ดั้งเดิม

#### รีเมค
##### ดั้งเดิม

##### ไม่ดั้งเดิม

### ภาคแยก

**[[เคอร์บีแบตเทิลรอยัล]]* (Kirby Battle Royale; รู้จักกันในประเทศญี่ปุ่นว่า *คาบี บาโตรุเดรักกุซุ!* ()) - เผยแพร่ใน ค.ศ. 2017 บนนินเท็นโด 3DS
**[[เคอร์บีไฟเตอร์สดีลักซ์]]* (Kirby Fighters Deluxe) เผยแพร่ใน ค.ศ. 2014 ในอีช็อปของนินเท็นโด 3DS
**[[เดเดเดส์ดรัมแดชดีลักซ์]]* (Dedede's Drum Dash Deluxe) เผยแพร่ใน ค.ศ. 2014 ในอีช็อปของนินเท็นโด 3DS
**[[ทีมเคอร์บีแคลชดีลักซ์]]* (Team Kirby Clash Deluxe) เผยแพร่ใน ค.ศ. 2017 ในอีช็อปของนินเท็นโด 3DS
**[[เคอร์บีส์โบลว์เอาต์บลาสต์]]* (Kirby's Blowout Blast) เผยแพร่ใน ค.ศ. 2017 ในอีช็อปของนินเท็นโด 3DS
**[[ซูเปอร์เคอร์บีแคลช]]* (Super Kirby Clash) เผยแพร่ใน ค.ศ. 2019 เป็นเกมที่โหลดได้ฟรีบนนินเท็นโด สวิตช์ มีวิธีเล่นคล้ายทีมเคอร์บีแคลชดีลักซ์ แต่คนละเนื้อเรื่อง คนละบอส และมีการเปลี่ยนแปลงหลายอย่าง
**[[เคอร์บีไฟเตอร์ส 2]]* (Kirby Fighters 2) เผยแพร่ใน ค.ศ. 2020 บนนินเท็นโด สวิตช์ เป็นภาคต่อของเคอร์บีไฟเตอร์สดีลักซ์

### ถูกยกเลิก

**คิดเคอร์บี* (Kid Kirby) - ซูเปอร์แฟมิคอม - ถูกยกเลิก
**คาบีฟามืรี* () - เกมบอยคัลเลอร์ - ถูกยกเลิก
**เคอร์บี จีซีเอ็น* (Kirby GCN; ในประเทศญี่ปุ่นคือ *โฮชิ โนะ คาบี จีซี* ()) - เกมคิวบ์ - ถูกยกเลิก

## สื่ออื่น

## อ้างอิง

## แหล่งข้อมูลอื่น
*Official US ''Kirby'' website
*Official Japanese ''Kirby'' website
*HAL Laboratory website
*Nintendo website

หมวดหมู่:เคอร์บี (ซีรีส์)
หมวดหมู่:รายชื่อแฟรนไชส์วิดีโอเกม
หมวดหมู่:แฟรนไชส์สื่อมวลชน
พอล แบรนดรัม

**พอล แบรนดรัม** () เกิดเมื่อวันที่ 1 เมษายน 2491 เป็นพระโอรสเพียงคนเดียวใน เจ้าหญิงแคทเธอรีนแห่งกรีซและเดนมาร์ก และ ริชาร์ด แบรนดรัม พระมารดา เป็นพระราชธิดาใน พระเจ้าคอนสแตนตินที่ 1 แห่งกรีซ และยังเป็นพระญาติใน เจ้าชายฟิลิป ดยุกแห่งเอดินบะระ

พอล แบรนดรัม สมรสกับ เจนนิเฟอร์ ไดแอน สตีล เมื่อวันที่ 12 กุมภาพันธ์ 2518 ก่อนจะหย่าร้างกันในปี 2536 มีบุตรดังนี้
#โซฟี แบรนดรัม
#นิโคลัส แบรนดรัม
#อเล็กซียา แบรนดรัม
## อ้างอิง

* Eilers, Marlene A., Queen Victoria’s Descendants, Rosvall Royal Books, Falköping, 1997, 2nd Edition.
* Eilers, Marlene A., Queen Victoria’s Descendants: Companion Volume, Rosvall Royal Books, Falköping, 2004.
* Obituary, ''The Daily Telegraph'', 4 October 2007 
*  Obituary, ''The Times'', 4 October 2007 
* Obituary, ''The Scotsman'', 10 October 2007

หมวดหมู่:ราชวงศ์กลึคส์บวร์ค
เจ้านางทิพย์ธิดา

**เจ้านางทิพย์ธิดา** หรือสำเนียงท้องถิ่นว่า **ติ๊บสีลา** (; ไทเขิน: ; ค.ศ. 1871–1935) เป็นพระธิดาของเจ้าฟ้าโชติกองไท เป็นพระเชษฐภคินีของเจ้าฟ้าก๋องคำฟู และเจ้าฟ้าก้อนแก้วอินแถลง เจ้าผู้ครองรัฐเชียงตุง เจ้านางทิพย์ธิดาเคยเป็นผู้สำเร็จราชการเชียงตุง ทั้งเป็นอดีตมหาเทวีและผู้สำเร็จราชการรัฐเชียงคำ

## พระประวัติ
เจ้านางทิพย์ธิดา เป็นพระธิดาของเจ้าฟ้าโชติกองไท เจ้าผู้ครองรัฐเชียงตุง หลังพระบิดาพิราลัย เจ้าฟ้าก๋องคำฟู พระอนุชาร่วมพระชนนีจึงกินเมืองเชียงตุงสืบมา แต่ครองเมืองได้ไม่นานนักก็พิราลัยไปอีก จึงสถาปนาเจ้าฟ้าก้อนแก้วอินแถลง พระอนุชาต่างมารดาครองเมืองต่อ ซึ่งขณะนั้นมีพระชันษาเพียง 14 ปี เจ้านางทิพย์ธิดาที่มีพระชันษา 16 ปี จึงขึ้นเป็นผู้สำเร็จราชการแทนพระองค์เป็นระยะเวลาสองปี

เมื่อจำเริญพระชันษา เจ้านางเสกสมรสกับเมียวซาแห่งรัฐเชียงคำ ประสูติการพระโอรสพระองค์หนึ่งคือเจ้าขุนหอคำ ภายหลังเจ้านางเลิกรากับเมียวซาแล้วย้ายกลับไปประทับที่เมืองเชียงตุง ทว่าเมียวซาเชียงคำพิราลัยขณะพระโอรสมีพระชันษา 11 ปี เจ้านางทิพย์ธิดาจึงขึ้นเป็นผู้สำเร็จราชการแทนพระองค์ ณ รัฐเชียงคำจนกว่าเจ้าขุนหอคำ พระโอรสจะมีพระชันษา 22 ปี รวมแล้วเจ้านางทิพย์ธิดาเป็นผู้สำเร็จราชการแทนพระองค์ที่รัฐเชียงคำเป็นเวลาอีก 11 ปี แต่หลังเจ้านางทิพย์ธิดาพ้นอำนาจจากเชียงคำแล้ว เจ้าขุนหอคำครองเมืองได้ 5 ปี ก็ถูกปลดออก เพราะทรงสังหารคนรับใช้ในหอคำ ทางสหราชอาณาจักรจึงคุมพระองค์ไว้ในตองจี แล้วยุบรัฐเชียงคำขึ้นกับรัฐเมืองนายแทน

เจ้านางทิพย์ธิดาเดิมมีฐานะร่ำรวยและมีชื่อเสียงโด่งดังยิ่ง เจ้านางมีพระชนม์ชีพในเมืองเชียงตุงและตองจีจนถึงช่วงสงครามโลกครั้งที่สองแต่ยากจนลงเพราะการพนัน แล้วพิราลัยในเมืองตองจี

## พระจริยวัตร
เจ้านางทิพย์ธิดามีชื่อเสียงในฐานะนักธุรกิจหญิงที่ห้าวหาญ หลังทรงสละอำนาจจากเชียงคำแล้ว ทรงเริ่มประกอบธุรกิจเชิงพาณิชย์ต่าง ๆ ตั้งแต่การค้าช้างและรถยนต์ เคยเสด็จจากเชียงตุงไปตองจี ร่างกุ้ง และมะละแหม่งด้วยล่อ ทรงพกพระแสงปืนสำหรับป้องกันพระองค์ไปด้วย นอกจากนี้ยังเคยเดินทางข้ามทะเลไปเมืองกัลกัตตาและเดลีในประเทศอินเดีย

เจ้านางเคยเข้าเฝ้าสมเด็จพระราชินีแมรี ซึ่งตามเสด็จสมเด็จพระเจ้าจอร์จที่ 5 แห่งสหราชอาณาจักรเมื่อคราเสด็จประพาสบริติชอินเดีย ทว่าระหว่างทางเครื่องเพชรหาย เมื่อถึงเวลาเข้าเฝ้าสมเด็จพระราชินีในเดลีร่วมกับเหล่ารานีจากแว่นแคว้นต่าง ๆ ในอารักขาของสหราชอาณาจักร ที่แต่งองค์ทรงเครื่องด้วยเครื่องเพชรวูบวาบ แต่เจ้านางทิพย์ธิดากลับไม่มีเครื่องประดับใด ๆ บนพระวรกายเลย สมเด็จพระราชินีแมรีจึงตรัสว่า "ทิพย์ธิดาผู้น่าสงสาร ฉันได้ยินมาว่าเธออุตส่าห์ข้ามน้ำข้ามทะเลมาขึ้นเฝ้าฉัน แต่เครื่องเพชรกลับมาหายเสียอีก" เจ้านางทิพย์ธิดาจึงกราบทูลว่า "เครื่องเพชรของหม่อมฉันหายไป แต่ก็ได้เข้าเฝ้าพระองค์เพคะ" หลังจากนั้นสมเด็จพระราชินีแมรีทรงถอดพระธำมรงค์วงหนึ่งจากพระองคุลี สวมพระราชทานแก่เจ้านางทิพย์ธิดา

## อ้างอิง

หมวดหมู่:เจ้าหญิงเชียงตุง
หมวดหมู่:บุคคลจากเชียงตุง
หมวดหมู่:รัฐเชียงตุง
หมวดหมู่:ผู้สำเร็จราชการแทนพระองค์ที่เป็นสตรี
กลุ่มภาษาเตอร์กิกทั่วไป

**เตอร์กิกทั่วไป** () หรือ **ชาซเตอร์กิก** (Shaz Turkic) คือประเภทของการจัดหมวดหมู่บางอันของกลุ่มภาษาเตอร์กิกที่รวมทุกกลุ่มยกเว้นกลุ่มภาษาโอคูร์

## การจัดหมวดหมู่
ลาร์ส โยฮันสัน (Lars Johanson) ได้แบ่งเป็นหมวดหมู่ดังนี้: 

* เตอร์กิกทั่วไปตะวันตกเฉียงใต้ (โอคุซ)
*เตอร์กิกทั่วไปตะวันตกเฉียงเหนือ (เคียปชัก)
* เตอร์กิกทั่วไปตะวันออกเฉียงใต้ (การ์ลุก)
* เตอร์กิกทั่วไปตะวันออกเฉียงเหนือ (ไซบีเรีย)
*เตอร์กิกทั่วไปอาร์ฆู (คาลาซ)

## อ้างอิง

หมวดหมู่:ภาษารูปคำติดต่อ
หมวดหมู่:กลุ่มภาษาเตอร์กิก
รกเกาะต่ำ

**รกเกาะต่ำ** หรือ **รกขวางปากมดลูก** ( หรือ Placenta previa) เป็นอาการที่รกฝังตัวภายในมดลูกแต่ในตำแหน่งที่ผิดปกติคือใกล้หรือเหนือข่องเปิดปากมดลูก อาการประกอบด้วยเลือดไหลในมดลูกเมื่อตั้งครรภ์ไปได้ครึ่งทาง เลือดที่ไหลนั้นมีสีแดงสดและมีกไม่มีอาการปวดร่วมด้วย อาการแทรกซ้อนอาจประกอบด้วย placenta accreta, ความดันเลือดต่ำเกินไป หรือ เลือดออกขณะคลอด ทารกที่คลอดออกมาอาจมีภาวะแทรกซ้อนคือการเจริญเติบโตที่จำกัดในทารก

ปัจจัยเสี่ยงสำคัญประกอบด้วยการตั้งครรภ์เมื่ออายุมากและการสูบบุหรี่ รวมถึงมีประวัติการทำ cesarean section, การกระตุ้นการคลอด หรือ การยุติการตั้งครรภ์ การวินิจฉัยสามารถกระทำได้ด้วยการอัลตราซาวด์ รกเกาะต่ำเป็นหนึ่งในภาวะแทรกซ้อนการตั้งครรภ์

การตั้งครรภ์ประมาณ 0.5% พบภาวะรกเกาะต่ำ แต่สำหรับผู้ที่ผ่านการ cesarean sections สี่ครั้ง ความเสี่ยงจพสูงขึ้นเป็นพบได้ที่ 10% ของการตั้งครรภ์ อัตราเกิดโรคนี้สูงขึ้นในปลายศตวรรษที่ 20 ถึงต้นศตวรรษที่ 21 ภาวะนี้ถูกกล่าวถึงครั้งแรกในปี 1685 โดยพอล พอร์ทอล (Paul Portal)

จีนแผ่นดินใหญ่มีความชุกของรกเกาะต่ำมากที่สุดในโลก ด้วยการพบภาวะรกเกาะต่ำเฉลี่ย 12.2 ต่อการตั้งครรภ์ 1000 ครั้ง นอกจากนี้ยังพบมากเป็นพิเศษในภูมิภาคเอเชียตะวันออกเฉียงใต้ อย่างไรก็ตามสาเหตุยังไม่ถูกค้นพบ ปัจจัยหลายอย่างอาจส่งผลให้สตรีชาวเอเชียมีโอกาสเกิดรกเกาะต่ำ เช่นอายุการตั้งครรภ์ที่สูกงว่า 35 ปี (advanced maternal age) หรือเคยได้รับการ Caesarean section มาก่อน, การตั้งครรภ์หลายครั้ง และการเคยมีประวัติแท้ง หรือ ยุติการตั้งครรภ์ ในบรรดาประเทศแถบเอเชีย ประเทศที่มีอัตรารกเกาะต่ำสูงคือญี่ปุ่น (13.9 ใน 1000) และเกาหลี (15 ใน 1000) ส่วนในแถบตะวันออกกลาง มีอัตราเกิดโรคต่ำกว่าทั้งในซาอุดิอาระเบีย (7.3 ต่อ 1000) และอิสราเอล (4.2 ต่อ 1000)

## อ้างอิง

## แหล่งข้อมูลอื่น

หมวดหมู่:การตั้งครรภ์ การคลอด และระยะหลังคลอด
หมวดหมู่:การตั้งครรภ์
ตำบลนพรัตน์

**นพรัตน์** เป็นตำบลหนึ่งของอำเภอหนองเสือ จังหวัดปทุมธานี ตั้งอยู่บริเวณจุดเหนือสุดของจังหวัด สภาพพื้นที่เป็นที่ราบลุ่ม มีคลองขุดชลประทานสำคัญไหลผ่าน ได้แก่ คลองสิบเอ็ด คลองสิบสอง คลองสิบสาม และคลองหกวาสายล่าง (สกัดห้า) รวมทั้งคลองแอนหรือคลองกลางต่าง ๆ ที่คั่นระหว่างคลองชลประทานสายหลัก

## ประวัติ
ตำบลนพรัตน์เดิมเป็นส่วนหนึ่งของตำบลศาลาครุ ต่อมาในสมัยที่วิวุฒิ บัวจันทร์ เป็นนายอำเภอหนองเสือ และจรูญ แสนจำหน่าย เป็นกำนันตำบลศาลาครุ พระครูวินัยธร (สุชิน โชติวโร) แห่งวัดนพรัตนาราม ได้เชิญนายอำเภอ กำนัน และผู้ใหญ่บ้านในเขตตำบลศาลาครุมาประชุมหารือกันเพื่อขอตั้งตำบลใหม่แยกจากตำบลศาลาครุ เพราะเห็นว่าตำบลศาลาครุมีพื้นที่กว้างขวางมาก ที่ประชุมมีมติเห็นชอบด้วยจึงได้ดำเนินการเสนอเรื่องกับหน่วยงานราชการที่เกี่ยวข้อง โดยพระครูวินัยธรได้เสนอชื่อตำบลที่จะจัดตั้งในครั้งนี้ว่า **ตำบลนพรัตน์** ตามชื่อวัดนพรัตนาราม และกระทรวงมหาดไทยได้ออกประกาศตั้งตำบลนพรัตน์ในวันที่ 7 พฤศจิกายน พ.ศ. 2533 โดยให้มีผลในวันเดียวกัน กำนันคนแรกของตำบลคือ ปาน กล่ำเชย ผู้ใหญ่บ้านหมู่ที่ 2 ตำบลศาลาครุ (เดิม) 

ตำบลนพรัตน์ทั้งตำบลอยู่ในเขตองค์การบริหารส่วนตำบลนพรัตน์ซึ่งได้รับการยกฐานะจากเดิมที่เป็นสภาตำบลนพรัตน์เมื่อวันที่ 2 มีนาคม พ.ศ. 2538

## ที่ตั้งและอาณาเขต
ตำบลนพรัตน์ตั้งอยู่ทางทิศตะวันออกเฉียงเหนือของอำเภอหนองเสือ ห่างจากตัวอำเภอเป็นระยะทางประมาณ 12 กิโลเมตร มีอาณาเขตติดต่อกับตำบลข้างเคียงดังต่อไปนี้
* **ทิศเหนือ** ติดต่อกับตำบลหนองโรง (อำเภอหนองแค จังหวัดสระบุรี)
* **ทิศตะวันออก** ติดต่อกับตำบลหนองหมู (อำเภอวิหารแดง จังหวัดสระบุรี) และตำบลศาลาครุ (อำเภอหนองเสือ)
* **ทิศใต้** ติดต่อกับตำบลหนองสามวังและตำบลบึงบา (อำเภอหนองเสือ)
* **ทิศตะวันตก** ติดต่อกับตำบลบึงกาสาม (อำเภอหนองเสือ)

## การแบ่งเขตการปกครอง
ตำบลนพรัตน์แบ่งเขตการปกครองออกเป็น 8 หมู่บ้าน ได้แก่
* **หมู่ที่ 1** บ้านวังศาลา
* **หมู่ที่ 2** บ้านเกาะแขม
* **หมู่ที่ 3** บ้านดอนพัฒนา
* **หมู่ที่ 4** บ้านหนองสัมพันธ์
* **หมู่ที่ 5** บ้านสหกรณ์พัฒนา
* **หมู่ที่ 6** บ้านนพรัตน์พัฒนา
* **หมู่ที่ 7** บ้านหนองลีพัฒนา
* **หมู่ที่ 8** บ้านหนองบัวหลวง

## การคมนาคม
เส้นทางสายสำคัญที่ใช้สัญจรภายในพื้นที่ตำบลนพรัตน์และเชื่อมต่อกับตำบลอื่น ๆ ได้แก่
* ทางหลวงชนบท ปท.3022 สายแยกทางหลวงหมายเลข 305 (กม.ที่ 26+400) – บ้านแสนสุขสกัดห้า
* ทางหลวงชนบท ปท.3024 สายแยกทางหลวงหมายเลข 305 (กม.ที่ 29+000) – เลียบคลอง 12 ฝั่งตะวันออก
* ทางหลวงชนบท ปท.3025 สายแยกทางหลวงหมายเลข 305 (กม.ที่ 28+950) – เลียบคลอง 12 ฝั่งตะวันตก
* ทางหลวงชนบท ปท.3026 สายแยกทางหลวงหมายเลข 305 (กม.ที่ 31+550) – เลียบคลอง 13 ฝั่งตะวันตก
* ทางหลวงชนบท ปท.5021 สายแยกถนนเทศบาลท่าโขลง–บ้านคลองสิบสาม
* ทางหลวงท้องถิ่น ปท.ถ 1-0004 สายบ้านคลองสิบ–บ้านคลองสิบสาม

## อ้างอิง

นพรัตน์
นพรัตน์
มัสยิดอัรเราะฮ์มาน (เปียงยาง)

**มัสยิดอัรเราะฮ์มาน** เป็นมัสยิดในประเทศเกาหลีเหนือ ตั้งอยู่ภายในสถานทูตอิหร่านในกรุงเปียงยาง นับเป็นมัสยิดแห่งแรกและแห่งเดียวในประเทศเกาหลีเหนือ มัสยิดแห่งนี้สังกัดนิกายชีอะฮ์ซึ่งเป็นนิกายหลักของประเทศอิหร่าน แต่อย่างไรก็ตามเจ้าหน้าที่ประจำสถานทูตของประเทศมุสลิมอื่น ๆ อันรวมไปถึงเจ้าหน้าที่ผู้นับถือนิกายซุนนีจากประเทศอินโดนีเซียและประเทศอื่น ๆ เข้าเยี่ยมชมและประกอบศาสนกิจทุกวันศุกร์ โดยไม่คำนึงถึงนิกาย

แม้สถานทูตอื่น ๆ ในเกาหลีเหนือ เช่น ประเทศลิเบีย อียิปต์ และปากีสถานซึ่งเป็นประเทศมุสลิมเช่นกัน แต่ก็ไม่มีมัสยิดสำหรับปฏิบัติศาสนกิจในสถานทูตเลย ทั้งนี้ก็เพราะนโยบายด้านศาสนาของรัฐบาลเกาหลีเหนือ และมีรายงานว่าประเทศเกาหลีเหนือเป็นประเทศเดียวที่มีแต่มัสยิดชีอะฮ์แต่ไม่มีมัสยิดซุนนี

## อ้างอิง

หมวดหมู่:มัสยิดในประเทศเกาหลีเหนือ
หมวดหมู่:สิ่งก่อสร้างในเปียงยาง
คตินิยมทางภาษา

**คตินิยมทางภาษา** () หรือ **คตินิยมทางภาษาศาสตร์** () ได้รับการนำมาใช้ในสาขามานุษยวิทยา (โดยเฉพาะมานุษยวิทยาภาษาศาสตร์) ภาษาศาสตร์สังคม และการศึกษาข้ามวัฒนธรรม เพื่อบรรยายลักษณะของชุดความเชื่อใด ๆ เกี่ยวกับภาษาตามที่ถูกใช้ในโลกทางสังคมของภาษานั้น เมื่อได้รับการรับรองและสำรวจแล้ว คตินิยมทางภาษาจะแสดงให้เห็นว่าความเชื่อทางภาษาของผู้พูดนั้นเชื่อมโยงกับระบบสังคมและวัฒนธรรมที่พวกเขาเป็นสมาชิกอย่างไร โดยแสดงให้เห็นว่าระบบก่อให้เกิดความเชื่อเช่นนั้นได้อย่างไร ด้วยเหตุนี้ คตินิยมทางภาษาจึงเชื่อมโยงข้อสมมุติทั้งที่ชัดแจ้งและไม่ชัดแจ้งเกี่ยวกับภาษาหนึ่ง ๆ หรือภาษาโดยทั่วไปกับประสบการณ์ทางสังคม ตลอดจนผลประโยชน์ทางการเมืองและเศรษฐกิจของพวกเขา คตินิยมทางภาษาคือการสร้างมโนทัศน์เกี่ยวกับภาษา ผู้พูด และปฏิบัติการทางวาทกรรม เช่นเดียวกับคตินิยมประเภทอื่น ๆ คตินิยมทางภาษาได้รับอิทธิพลจากผลประโยชน์ทางการเมืองและจริยธรรม และได้รับการหล่อหลอมในสภาพแวดล้อมทางวัฒนธรรม

หมวดหมู่:อุดมการณ์
หมวดหมู่:นโยบายภาษา
หมวดหมู่:พิสุทธินิยมทางภาษา
หมวดหมู่:ภาษาศาสตร์สังคม
หมวดหมู่:ข้อโต้เถียงทางภาษาศาสตร์
องค์การเงินตราซาอุดีอาระเบีย

**องค์การเงินตราซาอุดีอาระเบีย** (; ) หรือ **ซามา** (; ) เป็นธนาคารกลางของประเทศซาอุดีอาระเบีย 

ก่อนการก่อตั้งหน่วยงานนี้ ธนาคารซาอุดีฮอลแลนด์ (Saudi Hollandi Bank) อันเป็นหน่วยงานลูกของสมาคมการค้าเนเธอร์แลนด์ที่ได้รับตราตั้งจากสมเด็จพระราชาธิบดีอับดุลอะซีซ อิบน์ ซะอูด ใน ค.ศ. 1928 ได้ทำหน้าที่เป็นธนาคารกลางโดยพฤตินัยของประเทศซาอุดีอาระเบีย รับผิดชอบการออกธนบัตรและเหรียญซาอุดีอาระเบียทั้งหมด รวมถึงการเก็บรักษาทองคำรายได้จากน้ำมันของรัฐบาลซาอุดีอาระเบีย เมื่อรัฐบาลซาอุดีอาระเบียตั้งหน่วยงานด้านเงินตราของตนเองขึ้นมาใน ค.ศ. 1952 ธนาคารซาอุดีฮอลแลนด์ก็ได้ส่งมอบหน้าที่ต่อให้องค์การฯ

## อ้างอิง

หมวดหมู่:ธนาคารกลาง
หมวดหมู่:ประเทศซาอุดีอาระเบีย
ตำบลหน้าไม้ (อำเภอลาดหลุมแก้ว)

**หน้าไม้** เป็นตำบลหนึ่งของอำเภอลาดหลุมแก้ว จังหวัดปทุมธานี มีลักษณะเป็นที่ราบลุ่ม มีคลองไหลผ่านทั่วทั้งพื้นที่ ประชากรประกอบอาชีพทำนา ทำสวน และรับจ้างในโรงงานอุตสาหกรรม ตำบลนี้ตั้งอยู่ทางทิศตะวันตกสุดของจังหวัดและเป็นที่ตั้งของทางแยกนพวงศ์ซึ่งเป็นจุดตัดระหว่างทางหลวงขนาดใหญ่ที่มุ่งสู่จังหวัดปทุมธานี นนทบุรี นครปฐม และสุพรรณบุรี

ตําบลหน้าไม้ทั้งตำบลอยู่ในเขตองค์การบริหารส่วนตำบลหน้าไม้ซึ่งได้รับการยกฐานะจากเดิมที่เป็นสภาตำบลหน้าไม้เมื่อวันที่ 2 มีนาคม พ.ศ. 2538

## ที่มาของชื่อ
พื้นที่ตำบลหน้าไม้เดิมไม่มีผู้อยู่อาศัย มีสภาพรกร้างเต็มไปด้วยพงอ้อและแขม มีต้นไม้ใหญ่ขึ้นอยู่ประปราย มีนกนานาชนิดอาศัยอยู่ และมีโขลงช้างเดินทางไปมา (ปัจจุบันยังเหลือชื่อคลอง "ลาดช้าง" ไว้เป็นหลักฐาน) ต่อมามีชายสองคนเดินทางเข้ามาคือนายเทศและนายจันทร์ซึ่งได้พาครอบครัวมาอยู่ด้วย ทั้งสองประกอบอาชีพเป็นพรานป่า อาวุธที่ใช้ป้องกันตนเองและที่ใช้ล่าสัตว์ก็คือ "หน้าไม้" ซึ่งเป็นเครื่องยิงชนิดหนึ่ง มีคันและราง ยิงด้วยลูกหน้าไม้

จากนั้นได้มีผู้ย้ายถิ่นเข้ามาสมทบโดยหักร้างถางพงและเข้าครอบครองที่ดินสำหรับอยู่อาศัยและทำมาหากิน เมื่อมีการจัดรูปแบบการปกครองท้องที่เป็นตำบลและหมู่บ้าน และต้องมีการตั้งชื่อตำบล ชาวบ้านพิจารณาเห็นว่าครั้งหนึ่งได้เคยใช้หน้าไม้ที่นายเทศและนายจันทร์ลืมแขวนทิ้งไว้บนต้นไม้เป็นจุดนัดพบ (เนื่องจากไม่มีจุดสังเกตอื่นใดในพื้นที่) จึงเห็นพ้องกันให้ตั้งชื่อตำบลนี้ว่า **ตำบลหน้าไม้** ตามชื่ออาวุธของพรานทั้งสองตั้งแต่นั้นเป็นต้นมา กำนันคนแรกของตำบลคือ นายทรัพย์ แผ่พร

## ที่ตั้งและอาณาเขต
ตำบลหน้าไม้ตั้งอยู่ทางทิศตะวันตกของอำเภอลาดหลุมแก้ว ห่างจากตัวอำเภอเป็นระยะทางประมาณ 6 กิโลเมตร มีอาณาเขตติดต่อกับตำบลข้างเคียงดังต่อไปนี้
* **ทิศเหนือ** ติดต่อกับตำบลบ่อเงิน (อำเภอลาดหลุมแก้ว)
* **ทิศตะวันออก** ติดต่อกับตำบลระแหงและตำบลลาดหลุมแก้ว (อำเภอลาดหลุมแก้ว)
* **ทิศใต้** ติดต่อกับตำบลคลองข่อย (อำเภอปากเกร็ด จังหวัดนนทบุรี) และตำบลละหาร (อำเภอบางบัวทอง จังหวัดนนทบุรี)
* **ทิศตะวันตก** ติดต่อกับตำบลราษฎร์นิยม (อำเภอไทรน้อย จังหวัดนนทบุรี)

## การแบ่งเขตการปกครอง
ตำบลหน้าไม้แบ่งเขตการปกครองออกเป็น 11 หมู่บ้าน ได้แก่
* **หมู่ที่ 1** บ้านคลองโต๊ะเซ็น
* **หมู่ที่ 2** บ้านคลองลากค้อนเล็กหรือบ้านคลองลากค้อน
* **หมู่ที่ 3** บ้านคลองอ่างแตก
* **หมู่ที่ 4** บ้านคลองอ่างแตก
* **หมู่ที่ 5** บ้านคลองหน้าไม้ตาเทศ
* **หมู่ที่ 6** บ้านคลองหน้าไม้
* **หมู่ที่ 7** บ้านคลองหน้าไม้หรือบ้านหน้าไม้
* **หมู่ที่ 8** บ้านคลองลาดช้าง
* **หมู่ที่ 9** บ้านคลองระแหงใต้
* **หมู่ที่ 10** บ้านคลองระแหงใต้
* **หมู่ที่ 11** บ้านคลองลากค้อนใหญ่

## การคมนาคม
เส้นทางสายสำคัญที่ใช้สัญจรภายในพื้นที่ตำบลหน้าไม้และเชื่อมต่อกับตำบลอื่น ๆ ได้แก่
* ทางหลวงแผ่นดินหมายเลข 340 สายบางบัวทอง–ชัยนาท
* ทางหลวงแผ่นดินหมายเลข 346 สายต่างระดับรังสิต–พนมทวน
* ทางหลวงชนบท ปท.3020 สายแยกทางหลวงหมายเลข 340 (กม.ที่ 32+150) – บ้านคลองบางหลวง
* ทางหลวงท้องถิ่นสายเลียบคลองลากค้อน
* ทางหลวงท้องถิ่นสายกำนันพลบ

## อ้างอิง

หน้าไม้
หมวดหมู่:อำเภอลาดหลุมแก้ว
หน้าไม้
ตำบลหน้าไม้

**ตำบลหน้าไม้** อาจหมายถึง
* **[[ตำบลหน้าไม้ (อำเภอลาดหลุมแก้ว)|ตำบลหน้าไม้]]** อำเภอลาดหลุมแก้ว จังหวัดปทุมธานี
* **[[ตำบลหน้าไม้ (อำเภอบางไทร)|ตำบลหน้าไม้]]** อำเภอบางไทร จังหวัดพระนครศรีอยุธยา
ผนังหน้าท้องไม่ปิด

**ผนังหน้าท้องไม่ปิด** หรือ **หน้าท้องไม่ปิดแต่กำเนิด** () เป็นความผิดปกติแต่กำเนิด ที่ซึ่งลำไส้ของทารกยื่นออกมาภายนอกช่องท้องผ่านรูซึ่งอยู่ติดกับสะดือ ขนาดของรูนั้นมีความต่างกันไป อวัยวะทั้งกระเพาะและตับอาจเกิดออกมาภายนอกร่างกายทารกเช่นกัน อาการแทรกซ้อนที่อาจเกิดขึ้นเช่นปัญหาในการรับอาหาร (feeding problems), คลอดก่อนกำหนด, intestinal atresia และเกิด intrauterine growth retardation

สาเหตุการเกิดยังไม่ชัดเจน โอกาสเสี่ยงสูงขึ้นในมารดาที่สูบบุหรี่ ดื่มแอลกอฮอล์ หรือมีอายุต่ำกว่า 20 ปี การทำอัลตราซาวด์เมื่อตั้งครรภ์สามารถใช้วินิจฉัยโรคได้ ความแตกต่างของกาสทรอสคีซิสกับออมฟาลอเซเลคือในกาสทรอสคีซิสไม่พบเยื่อหุ้มรอบลำไส้ที่ทะลักออกมา

พยาธิวิทยาของโรคเกิดจากในสัปดาห์ที่สี่ของการเจริญเติบโตของเอ็มบริโอ ผนังร่างกายแนวข้างจะเกิดการพับเข้ามาหากันที่จุดตรงกลางและเขื่อมเข้าด้วยกันเพื่อสร้างผนังร่างกาย anterior body wall หากเกิดความผิดปกติในการเชื่อมกันหรือมีปัญหาก็จะนำไปสู่โรคและและโรคอื่น ๆ ที่คล้ายคลึงกัน

## ดูเพิ่ม
* การสูบบุหรี่กับการตั้งครรภ์

## อ้างอิง

## แหล่งข้อมูลอื่น
* 

หมวดหมู่:รูปผิดปกติแต่กำเนิดของระบบกล้ามเนื้อและโครงร่าง
หมวดหมู่:โรคที่ถ่ายทอดทางออโตโซมลักษณะด้อย
หมวดหมู่:บทความวิกิพีเดียด้านแพทยศาสตร์ที่พร้อมแปล
การจัดประมวล

ในทางภาษาศาสตร์ **การจัดประมวล** () คือกระบวนการคัดเลือก พัฒนา และวาง (กำหนด) ต้นแบบสำหรับการใช้ภาษามาตรฐาน

การจัดประมวลภาษาหนึ่ง ๆ อาจแตกต่างกันไปตามแต่ละกรณีและขึ้นอยู่กับลำดับขั้นของการกำหนดมาตรฐานที่อาจเกิดขึ้นแล้วตามธรรมชาติ โดยทั่วไปการจัดประมวลหมายถึงการพัฒนาระบบการเขียน ตั้งหลักเกณฑ์เชิงบรรทัดฐานสำหรับไวยากรณ์ อักขรวิธี การออกเสียง และการใช้ศัพท์ ตลอดจนจัดพิมพ์ตำราไวยากรณ์ พจนานุกรม และหลักปฏิบัติที่คล้ายคลึงกัน ในกรณีที่มีรูปแปรหลายรูปสำหรับลักษณะหนึ่ง ๆ (เช่น ตัวสะกดที่แตกต่างกันของคำเดียวกัน) จะต้องมีการตัดสินใจว่ารูปแปรใดจะเป็นรูปมาตรฐาน

ในบางประเทศ การจัดประมวลดังกล่าวกระทำโดยหน่วยงานที่รัฐเป็นผู้จัดตั้ง เช่น บัณฑิตยสถานฝรั่งเศส การจัดประมวลมักเกิดขึ้นเนื่องจากการประดิษฐ์คิดค้นใหม่ ๆ การเปลี่ยนแปลงค่านิยม หรืออิทธิพลทางวัฒนธรรมอื่น ๆ หลังกระบวนการปลดปล่อยอาณานิคมให้มีเอกราช รัฐหลายรัฐในแอฟริกาต้องตัดสินใจว่าพวกเขาจะรักษาภาษาเจ้าอาณานิคมไว้หรือจะเลือกภาษาพื้นเมืองภาษาหนึ่ง (หรือมากกว่าหนึ่ง) ขึ้นมาเป็นภาษาทางการ ซึ่งทำให้การวางแผนภาษากลายเป็นสิ่งจำเป็น

ในตัวแบบการวางแผนภาษาที่เป็นที่รู้จักกันดีของเอนาร์ เฮาเกิน นักภาษาศาสตร์ชาวอเมริกัน การจัดประมวลเป็นเพียงขั้นตอนที่สอง ขั้นตอนที่หนึ่งคือกระบวนการคัดเลือก ขั้นตอนที่สามคือการนำสิ่งที่ได้เปลี่ยนแปลงไปปฏิบัติในสังคม และขั้นตอนที่สี่คือการจัดทำคำอธิบายคำศัพท์อย่างละเอียด (โดยเฉพาะศัพท์เฉพาะสาขาวิชา) กระบวนการวางแผนภาษามีสองระดับใหญ่ ๆ ได้แก่ การวางแผนชุดข้อมูลและการวางแผนสถานะ การจัดประมวลเป็นส่วนหนึ่งของการวางแผนชุดข้อมูลเนื่องจากมีการวางแผน "เนื้อความ" ของภาษา ไม่ใช่การวางแผนสถานะซึ่งเกี่ยวข้องกับการเสริมระดับเกียรติภูมิและการใช้ตามหลักภาษา:

* การวางแผนชุดข้อมูล: การจัดประมวลภาษา (ขั้นตอนที่ 2); การจัดทำคำอธิบายองค์ประกอบต่าง ๆ ของภาษา เพื่อตอบสนองความต้องการด้านภาษา (ขั้นตอนที่ 4)
* การวางแผนสถานะ: การเลือกภาษา (ขั้นตอนที่ 1); การนำองค์ประกอบต่าง ๆ ไปใช้โดยการเผยแพร่ภาษา (ขั้นตอนที่ 3)

การจัดประมวลจะประสบความสำเร็จหรือไม่นั้นขึ้นอยู่กับการยอมรับของประชากร รวมทั้งรูปแบบการดำเนินการของรัฐบาล เช่น การส่งเสริมเกียรติภูมิ การเผยแพร่ หรือการสอนบรรทัดฐานที่ผ่านการประมวลแล้วในสถานศึกษาและหลักสูตรภาษา เป็นต้น

## ดูเพิ่ม
* ภาษาทางการ

## อ้างอิง

หมวดหมู่:ภาษาศาสตร์สังคม
ฟาบียู ซิลวา

**ฟาบียู ดานีแยล ซูวารึช ซิลวา** (; เกิด 19 กรกฎาคม ค.ศ. 2002) เป็นนักฟุตบอลชาวโปรตุเกส ปัจจุบันเล่นในตำแหน่งกองหน้าให้กับวุลเวอร์แฮมป์ตันวอนเดอเรอส์

ฟาบียูลงเล่นครั้งแรกในฐานะนักเตะอาชีพให้กับโปร์ตูเมื่อเดือนสิงหาคม ค.ศ. 2019 และเป็นผู้เล่นที่อายุน้อยที่สุดในประวัติศาสตร์สโมสร เมื่อ 5 กันยายน ค.ศ. 2020 เขาเซ็นสัญญากับวุลเวอร์แฮมป์ตันวอนเดอเรอส์ สโมสรพรีเมียร์ลีกด้วยสัญญาห้าปี และเป็นสถิติสโมสร โดยค่าตัวตามรายงานคือ 35 ล้านปอนด์

## สถิติสโมสร
 

## เกียรติประวัติ
**โปรตู**
*ปรีไมราลีกา: 2019–20
*ตาซาดึปูร์ตูกัล: 2019–20

## อ้างอิง

## แหล่งข้อมูลอื่น
*National team data

หมวดหมู่:นักฟุตบอลชาวโปรตุเกส
หมวดหมู่:ผู้เล่นสโมสรฟุตบอลโปร์ตู
หมวดหมู่:ผู้เล่นสโมสรฟุตบอลวุลเวอร์แฮมป์ตันวอนเดอเรอส์
หมวดหมู่:ผู้เล่นในปรีไมราลีกา
หมวดหมู่:ผู้เล่นในพรีเมียร์ลีก
หมวดหมู่:บุคคลจากเขตโปร์ตู
เทศบาลตำบลบ้านผือ (จังหวัดอุดรธานี)

**เทศบาลตำบลบ้านผือ** เป็นเทศบาลตำบลที่ตั้งอยู่ในอำเภอบ้านผือ จังหวัดอุดรธานี มีอาณาเขตครอบคลุมเขตตำบลบ้านผือบางส่วน

## ประวัติ
เทศบาลตำบลบ้านผือ เดิมมีฐานะเป็น**สุขาภิบาลบ้านผือ** ก่อตั้งเมื่อวันที่ 28 ธันวาคม พ.ศ. 2499 โดยมีพื้นที่ 9.065 ตารางกิโลเมตร ต่อมาได้ยกฐานะเป็น**เทศบาลตำบลบ้านผือ** เมื่อวันที่ 25 พฤษภาคม พ.ศ. 2542 ต่อมาวันที่ 6 สิงหาคม พ.ศ. 2555 มีพระราชกฤษฎีกาขยายเขตเทศบาลเพิ่มขึ้นอีก มีเนื้อที่ 33.056 ตารางกิโลเมตร

## การปกครอง
เทศบาลตำบลบ้านผือ มีจำนวนชุมชนทั้งหมด 8 ชุมชน ดังนี้

## การศึกษา

* สถาบันอาชีวศึกษา 
** วิทยาลัยการอาชีพบ้านผือ
* โรงเรียนสังกัดเทศบาลตำบลบ้านผือ
** ศูนย์พัฒนาเด็กเล็กบ้านถ่อน
* โรงเรียนมัธยม สพม.เขต 20
** โรงเรียนเตรียมอุดมศึกษาพัฒนาการ อุดรธานี
* โรงเรียนประถม สพป.อด.เขต 4
** โรงเรียนบริบาลภูมิเขตต์
** โรงเรียนอนุบาลบ้านผือพิทยาภูมิ
* โรงเรียนเอกชน
** โรงเรียนศศิกานต์วิทยา
** โรงเรียนอนุบาลญาริดา

## อ้างอิง

บ้านผือ
บ้านผือ
อีวิลลาฟเตอร์

**อีวิลลาฟเตอร์** () หรือ **มาไนอาคัลลาฟเตอร์** (maniacal laughter) เป็นเสียงประกอบเผื่อใช้ที่เป็นเสียงหัวเราะอย่างบ้าคลั่งของวายร้ายในนวนิยาย ผลิตใน ค.ศ. 1860 ส่วน "วิกเก็ดลาฟ" (wicked laugh) ถูกผลิตใน ค.ศ. 1784 และ "ซาร์ดอนิกลาฟ" (sardonic laugh) ผลิตใน ค.ศ. 1714 หรือก่อนหน้านั้น

ในหนังสือการ์ตูน เมื่อตัวร้ายที่มีพลังพิเศษจะหัวเราะ คำพูดนั้นจะถูกแปลงเป็น *มุวะฮาฮาฮา* (mwahahaha, muwhahaha, muahahaha), *บวะฮาฮาฮา* (bwahahaha) เป็นต้น ในคริสต์ทศวรรษ 1930 *[[เดอะแชโดว์]]* รายการวิทยุอันโด่งดังได้ใช้เสียงหัวเราะเป็นส่วนหนึ่งของรายการ ซึ่งให้เสียงโดยนักแสดง แฟรงก์ รีดิก (Frank Readick) และยังคงถูกใช้ต่อ หลังจากออร์สัน เวลส์เป็นพิธีกรต่อ เสียงนี้เป็นที่สะดุดตาในตอนท้ายของมิวสิกวิดีโอ *[[ไมเคิล แจ็กสัน ทริลเลอร์ (มิวสิกวิดีโอ)|ไมเคิล แจ็กสัน ทริลเลอร์]]*

ในภาพยนตร์ มักใส่เสียงนี้ในตอนที่ตัวร้ายไม่ปรากฏต่อหน้ากล้อง เช่น เสียงหัวเราะไล่ตามวีรบุรุษหรือเหยี่อที่พยายามหลบหนี ดังตัวอย่างใน *[[ขุมทรัพย์สุดขอบฟ้า]]*

## อ้างอิง

## แหล่งข้อมูลอื่น
* Evil Laugh on TV Tropes

หมวดหมู่:เสียงประกอบ
หมวดหมู่:อารมณ์ขัน
หมวดหมู่:คำอุทาน
หมวดหมู่:การหัวเราะ
หมวดหมู่:ความดีและความชั่ว
ทิเบต (ค.ศ. 1912–1951)

**ทิเบต** เป็นรัฐเอกราชโดยพฤตินัยระหว่าง ค.ศ. 1912 ถึง ค.ศ. 1951 ผู้ปกครองคือทะไลลามะการปกครองคือศาสนาพุทธโดยเทวาธิปไตยแบบสมบูรณาญาสิทธิราชย์ และมีสถานะเป็นมณฑลหนึ่งของสาธารณรัฐจีน

ทิเบตเป็นส่วนหนึ่งของราชวงศ์ชิงมาอย่างต่อเนื่อง
จนกระทั่งเกิดการปฏิวัติซินไฮ่ภายหลังจาการล่มสลายของราชวงศ์ชิง ในปี ค.ศ. 1912 เมื่อรัฐบาลเฉพาะกาลแห่งสาธารณรัฐจีนแทนที่ราชวงศ์ชิงในฐานะรัฐบาลของจีนและได้ลงนามในสนธิสัญญากับราชวงศ์ชิงที่จะสืบทอดดินแดนทั้งหมดของราชวงศ์มาเป็นสาธารณรัฐใหม่ทำให้ทิเบตมีสถานะเป็น"รัฐในอารักขา" ต่อมาในสมัยรัฐบาลชาตินิยมแห่งสาธารณรัฐจีนได้ยกระดับให้ทิเบตเป็นมณฑลหนึ่งของสาธารณรัฐจีน

จนถึง ค.ศ. 1950 กองทัพปลดปล่อยประชาชนได้เข้ายึดครองดินแดนธิเบต และผนวกเขตดินแดนโดยมีสถานะเป็นเขตปกครองตนเองทิเบตของสาธารณรัฐประชาชนจีน

ทิเบตในช่วงศตวรรษที่ 20 ยังไม่มีการเลิกทาสเพราะยังมียุติตามมติชนชั้นอยู่จนกระทั่งถึง ค.ศ. 1951 ซึ่งมีข้อตกลงสันติภาพ 17 ข้อ

## ประวัติศาสตร์

### การประกาศเอกราช

### ข้อตกลงซิมลา (ค.ศ. 1914)
thumb|left|โครงสร้างอำนาจบริหารของทิเบต

### การสิ้นพระชนม์ของทับเทน เกียตโซ

### ทะไลลามะ องค์ที่สิบสี่
[thumb|right|190px|[ทะไลลามะ องค์ที่สิบสี่ (เทนซิน เกียตโซ) ในช่วงวัยเยาว์]]

### การผนวกดินแดนเข้ากับจีน

## สังคม

## นโยบายต่างประเทศ

## ดูเพิ่ม
*ทิเบตตั้งแต่ ค.ศ. 1950
*Mongolian and Tibetan Affairs Commission
*Four Rugby Boys

## อ้างอิง
### อ้างอิง

### ประวัติ
* Bell, Charles Alfred. *Tibet: Past & present* (1924) Oxford University Press ; Humphrey Milford.
* Chapman, F. Spencer. *Lhasa the Holy City* (1977) Books for Libraries. ISBN 0-8369-6712-7; first published 1940 by Readers Union Ltd., London
* Goldstein, Melvyn C. *A History of Modern Tibet, 1913-1951: The Demise of the Lamaist State* (1989) University of California Press. ISBN 978-0-520-06140-8
* Goldstein, Melvyn C. *The Snow Lion and the Dragon: China, Tibet, and the Dalai Lama* (1997) University of California Press. ISBN 0-520-21951-1
* Goldstein, Melvyn C. *A History of Modern Tibet, Volume 2: The Calm Before the Storm: 1951-1955* (2007) University of California Press. ISBN 978-0-520-24941-7
* Grunfeld, A. Tom. *The Making of Modern Tibet* (1996) East Gate Book. ISBN 978-1-56324-713-2
* Lamb, Alastair. *The McMahon Line: A Study in the Relations between India, China and Tibet, 1904 to 1914* (1966) Routledge & Kegan Paul. 2 volumes.
* Shakya, Tsering. *The Dragon In The Land Of Snows* (1999) Columbia University Press. ISBN 0-231-11814-7

หมวดหมู่:ประวัติศาสตร์ทิเบต
หมวดหมู่:อดีตรัฐเทวาธิปไตย
หมวดหมู่:ราชาธิปไตยในอดีต
หมวดหมู่:อาณาเขตที่เป็นข้อพิพาทในทวีปเอเชีย
หมวดหมู่:Former unrecognized countries
หมวดหมู่:รัฐสิ้นสภาพในประเทศจีน
หมวดหมู่:รัฐและดินแดนที่ก่อตั้งในคริสต์ศตวรรษที่ 17
หมวดหมู่:ก่อตั้งในปี พ.ศ. 2455
หมวดหมู่:สิ้นสุดในปี พ.ศ. 2494
หมวดหมู่:กรณีพิพาทเรื่องอาณาเขตจีน
ท
มิตสึรุ มารูโอกะ

**มิตสึรุ มารูโอกะ** () เป็นนักฟุตบอลอาชีพชาวญี่ปุ่นที่เล่นในตำแหน่งกองกลาง

## สโมสรอาชีพ
มารูโอกะย้ายร่วมโบรุสซีอาดอร์ทมุนท์ในเดือนมกราคม ค.ศ. 2014 ด้วยสัญญายืมตัวหนึ่งปีครึ่งจากเซเรซโซ โอซากะ เขาลงเล่นนัดแรกระดับอาชีพให้กับทีมสำรองในลีกระดับสามเมื่อวันที่ 25 มกราคม ค.ศ. 2014 ในนัดที่พบกับ SpVgg Unterhaching

ในวันที่ 6 กันยายน ค.ศ. 2020 มารูโอกะย้ายร่วมบีจี ปทุม ยูไนเต็ด ในไทยลีก

## เกียรติประวัติ
### สโมสร
;บีจี ปทุม ยูไนเต็ด
* ไทยลีก: 2563–64

## สถิติอาชีพ

## อ้างอิง

## แหล่งข้อมูลอื่น
* Profile at Renofa Yamaguchi
* 
* Profile at Cerezo Osaka
* 

หมวดหมู่:กองกลางฟุตบอล
หมวดหมู่:นักฟุตบอลชาวญี่ปุ่น
หมวดหมู่:บุคคลจากโทกูชิมะ
หมวดหมู่:ผู้เล่นในบุนเดิสลีกา
หมวดหมู่:ผู้เล่นในเจ2 ลีก
หมวดหมู่:ผู้เล่นโบรุสซีอาดอร์ทมุนท์
หมวดหมู่:ผู้เล่นเซเรซโซ โอซากะ
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
หมวดหมู่:ชาวญี่ปุ่นในประเทศไทย
กัลฟ์ไลฟ์สต็อก 1

**กัลฟ์ไลฟ์สต็อก 1** () เป็นเรือบรรทุกปศุสัตว์จดทะเบียนสัญชาติปานามา ซึ่งอับปางลงห่างไปทางตะวันตกของเกาะอามามิ โอชิมะ 100 ไมล์ทะเล (185 กม.) ซึ่งอยู่ทางตะวันตกเฉียงใต้ของประเทศญี่ปุ่น ในวันที่ 2 กันยายน พ.ศ. 2563 เนื่องจากพายุไต้ฝุ่นไมสัก 

เรือลำนี้ถูกสร้างขึ้นเป็นเรือบรรทุกในชื่อ *แมรสก์ วอเตอร์เฟิร์ด* (*Maersk Waterford*) โดยอู่ต่อเรือเฮเกมันน์ โรลันด์แวรฟ์ท เมืองแบร์นเนอ ประเทศเยอรมนี ได้รับการวางกระดูกงูในวันที่ 4 เมษายน 2545 ปล่อยลงน้ำในวันที่ 20 กันยายน และสร้างเสร็จในวันที่ 9 ธันวาคม ต่อมาได้รับการเปลี่ยนชื่อเป็น *ดานา ฮอลแลนเดีย* (*Dana Hollandia*) ในปี 2549, *ซีตัส เจ.* (*Cetus J.*) ในปี 2555 และในปี 2558 ได้มีการเปลี่ยนประเภทของเรือเป็นเรือบรรทุกปศุสัตว์ในชื่อ *ราห์เมห์* (*Rahmeh*) และในปี 2562 ได้มีการเปลี่ยนชื่อครั้งสุดท้ายเป็น *กัลฟ์ไลฟ์สต็อก 1* (*Gulf Livestock 1*) โดยมีตันกรอสของเรือ (gross tonnage) ที่ 6,370 ตันกรอส และมีระวางบรรทุกสูงสุด (deadweight tonnage) ที่ 8,372 ตันบรรทุกสูงสุด มีความยาววัดได้ 133.6 เมตร (438 ฟุต 4 นิ้ว) มีความกว้าง 19.4 เมตร (63 ฟุต 8 นิ้ว) และมีเครื่องยนต์ดีเซลเครื่องเดียวในการให้พลังงาน ทำความเร็วได้ 18 นอต

## การเดินทางครั้งสุดท้าย

ในการเดินทางครั้งสุดท้าย เรือ*กัลฟ์ไลฟ์สต็อก 1* ได้บรรทุกปศุสัตว์ไปทั้งสิ้น 5,867 ตัว เป็นเรือในสังกัดของบริษัทกัลฟ์เนวิเกชันโฮลดิง ซึ่งมีที่ตั้งอยู่ในสหรัฐอาหรับเอมิเรตส์ เรือเดินทางออกจากเมืองเนเพียร์ ประเทศนิวซีแลนด์ ในวันที่ 14 สิงหาคม มีกำหนดถึงท่าเรือจิงถัง เมืองถังชาน ประเทศจีนในวันที่ 11 กันยายน 2563

เรือได้ส่งสัญญาณฉุกเฉินจากทะเลจีนตะวันออก ทางตะวันตกของเกาะอามามิ โอชิมะของประเทศญี่ปุ่น ในเวลา 01:40 น. ของวันที่ 2 กันยายน 2563 ตามเวลาท้องถิ่นประเทศญี่ปุ่น (16:40 UTC วันที่ 1 กันยายน 2563) ผู้รอดชีวิตที่ได้รับการกู้ภัยเป็นคนแรก ระบุว่าเครื่องยนต์หลักเพียงเครื่องเดียวของเรือล้มเหลว ด้วยทะเลที่รุนแรงจากพายุไต้ฝุ่นไมสัก จากนั้นเรือได้จมลงหลังจากถูกคลื่นซัด โดยก่อนที่เรือจะอับปางลง กัปตันเรือวัย 34 ปีชาวฟิลิปปินส์ ได้ส่งข้อความไปบอกภรรยาทันที ว่าพายุไต้ฝุ่นอันเลวร้ายได้ทำให้เครื่องยนต์ของเรือล้มเหลว

โดยบนเรือนั้นบรรทุกลูกเรือไปทั้งสิ้น 43 คน เป็นชาวฟิลิปปินส์ 39 คน ชาวนิวซีแลนด์ 2 คน และ ชาวออสเตรเลีย 2 คน ซึ่งชาวออสเตรเลียทั้งสองคนนั้นเป็นสัตวแพทย์และผู้จัดการสต็อก

วันที่ 2 กันยายน มีการกู้ชีพหัวหน้าลูกเรือวัย 45 ปี ชาวฟิลิปปินส์ขึ้นมาได้อีกหนึ่งคนโดยรักษาความปลอดภัยชายฝั่งญี่ปุ่น วันที่ 4 กันยายน มีการพบตัวลูกเรือคนที่สองซึ่งไม่มีการตอบสนองต่อหน่วยยามฝั่ง และเสียชีวิตลงไม่นานหลังจากได้รับการกู้ภัย ในบริเวณเดียวกันนั้น ยังสามารถกู้ซากวัวขึ้นมาได้อีกหลายตัวรวมถึงเสื้อชูชีพอีกจำนวนหนึ่งด้วย ผู้รอดชีวิตรายที่สอง เป็นกลาสีปากเรือ (deckhand) วัย 30 ปีชาวฟิลิปปินส์ที่อยู่ในแพชูชีพ ซึ่งได้รับการกู้ภัยในช่วงบายสองโมงของวันที่ 4 กันยายน

## อ้างอิง

หมวดหมู่:อุบัติเหตุทางทะเลใน พ.ศ. 2563
หมวดหมู่:เรืออับปางในทะเลจีนตะวันออก
กองพันทหารที่ 3 หน่วยนาวิกโยธินที่ 1

**กองพันทหารที่ 3 หน่วยนาวิกโยธินที่ 1** (; อักษรย่อ: 3/1) เป็นกองพันทหารราบในเหล่านาวิกโยธินสหรัฐซึ่งตั้งอยู่ที่แคมป์ฮอร์โนในฐานเหล่านาวิกโยธินค่ายเพนเดิลตัน รัฐแคลิฟอร์เนีย ซึ่งได้รับการตั้งฉายาว่า "เสียงฟ้าร้องที่สาม" กองพันนี้ประกอบด้วยนาวิกโยธินและกะลาสีประมาณ 1,220 นาย และตกอยู่ภายใต้การบังคับบัญชาของกรมนาวิกโยธินที่ 1 และกองพลนาวิกโยธินที่ 1

## หน่วยในสังกัดและผู้บังคับบัญชาปัจจุบัน
* กองบัญชาการและกองร้อยบริการ (H&S Co)
* กองร้อยไอ (Company I)
* กองร้อยเค (Company K)
* กองร้อยแอล (Company L)
* กองร้อยอาวุธ (Weapons Company)

## ประวัติ

### จุดเริ่มต้น
กองพันทหารที่ 3 หน่วยนาวิกโยธินที่ 1 ได้เคลื่อนพลเมื่อวันที่ 1 มีนาคม ค.ศ. 1941 ที่อ่าวกวนตานาโม ประเทศคิวบา และโอนสิทธิให้แก่กองพลนาวิกโยธินที่ 1 ในเดือนเมษายนของปีนั้น พวกเขาย้ายไปอยู่ที่ค่ายฝึกหัดทหารนาวิกโยธิน แพร์ริสไอแลนด์ รัฐเซาท์แคโรไลนา ซึ่งต่อมาหน่วยได้หยุดการทำงานในเดือนตุลาคมของปีดังกล่าว

thumb|right|250 px|ธงราชการกองพันทหารที่ 3 หน่วยนาวิกโยธินที่ 1

### สงครามโลกครั้งที่สอง
เมื่อวันที่ 16 กุมภาพันธ์ ค.ศ. 1942 กองพันทหารที่ 3 หน่วยนาวิกโยธินที่ 1 ได้เคลื่อนพลอีกครั้งที่นิวริเวอร์ รัฐนอร์ทแคโรไลนา ในเดือนกรกฎาคม ค.ศ. 1942 พวกเขาได้กรีธาพลสู่เวลลิงตัน ประเทศนิวซีแลนด์ และเข้าร่วมในการทัพสงครามโลกครั้งที่สองดังต่อไปนี้: กัวดัลคะแนล, นิวกินีตะวันออก, นิวบริเตน, ปาเลลิว และโอกินาวะ ตั้งแต่เดือนเมษายน ค.ศ. 1946 พวกเขาเข้าร่วมในการยึดครองจีนเหนือ กองพันนี้ถูกยกเลิกการใช้งานอีกครั้งเมื่อวันที่ 20 มีนาคม ค.ศ. 1947 ซึ่งเป็นส่วนหนึ่งของการถอนกองกำลังหลังสงคราม

### สงครามเกาหลี
สงครามเกาหลีเริ่มต้นขึ้นด้วยการเข้าประจำการอีกครั้งของกองพันทหารที่ 3 หน่วยนาวิกโยธินที่ 1 เมื่อวันที่ 4 สิงหาคม ค.ศ. 1950 ที่ฐานเหล่านาวิกโยธินค่ายเพนเดิลตัน รัฐแคลิฟอร์เนีย และมีการเคลื่อนกำลังไปยังเกาหลีอย่างรวดเร็วในเดือนกันยายน การปฏิบัติการครั้งแรกของกองพันนี้คือยุทธการที่อินช็อนในเดือนกันยายน ค.ศ. 1950 เมื่อยึดกรุงโซลคืนได้แล้ว กองพันทหารที่ 3 หน่วยนาวิกโยธินที่ 1 พร้อมด้วยกองพลนาวิกโยธินที่ 1 ที่เหลือ ก็ได้รับการส่งกลับขึ้นเรือและล่องเรือไปรอบ ๆ คาบสมุทรเกาหลีจนถึงชายฝั่งตะวันออกของเกาหลี ในที่สุด กองพันนี้ก็ขึ้นบกที่ว็อนซันในช่วงปลายเดือนตุลาคม และจากที่นั่นก็เข้าร่วมยุทธการที่อ่างเก็บน้ำโชซิน ในระหว่างยุทธการดังกล่าว พวกเขาเป็นกองพันเดียวจากกรมนาวิกโยธินที่ 1 ของเชสตี พูลเลอร์ ที่สามารถเดินทางไปทางเหนือได้ไกลถึงฮาการู-รี

หลังจากถอนทัพจากอ่างเก็บน้ำโชซิน กองพลนาวิกโยธินที่ 1 ได้เดินทัพไปยังฮึงนัมเพื่อถอนทหาร กองพันนี้มีส่วนร่วมในการสู้รบที่แนวรบด้านตะวันออกตอนกลางและแนวรบด้านตะวันตกของแนวเจมส์ทาวน์ตลอดช่วงที่เหลือของสงคราม ครั้นหลังจากที่ได้ลงนามความตกลงการสงบศึกเกาหลีแล้ว พวกเขาได้มีส่วนร่วมในการปกป้องเขตปลอดทหารเกาหลีตั้งแต่เดือนกรกฎาคม ค.ศ. 1953 ถึงเดือนเมษายน ค.ศ. 1955 โดยในเดือนเมษายน ค.ศ. 1955 กองพันนี้ได้ย้ายไปที่ค่ายเพนเดิลตัน รัฐแคลิฟอร์เนีย

## ดูเพิ่ม
* *[[โคลสคอมแบต: เฟิสต์ทูไฟต์]]*

## หมายเหตุ

## อ้างอิง

:

;บรรณานุกรม

*
*
*

;เว็บ

* 3/1's official website
* Marine Corps Medal of Honor recipients
* Unofficial 3/1/ Page
* http://www.ephemeraltreasures.net/37-days-in-vietnam.html

หมวดหมู่:เหล่านาวิกโยธินสหรัฐ
หมวดหมู่:องค์การที่ก่อตั้งในปี พ.ศ. 2484
หมวดหมู่:หน่วยและรูปขบวนเหล่านาวิกโยธินสหรัฐในสงครามเกาหลี
หมวดหมู่:กองพลนาวิกโยธินที่ 1 (สหรัฐ)
Ode on a Distant Prospect of Eton College

"**Ode on a Distant Prospect of Eton College**" เป็น บทกวีสำหรับร้อง (ode) ในยุคคริสตศัตวรรษที่ 18 ประพันธ์โดยทอมัส เกรย์ ประกอบไปด้วย 10 บท บทละ 10 บรรทัด ในโครงสร้าง ABABCCDEED โดยมีบรรทัด B และบรรทัด D บรรทัดสุดท้ายอยู่ในรูปแบบ  iambic trimeter และบรรทัดอื่นๆอยู่ในรูปแบบ iambic tetrameter ในบทกวีนี้ ผู้ประพันธ์ได้เป็นต้นกำเนิดของวรรคสำคัญทีว่า "Ignorance is bliss" ซึ่งอยู่ในบทสุดท้ายของผลงานชิ้นนี้

;ต้นฉนับ (5 บรรทัดสุดท้ายของบทสุดท้ายของผลงานชิ้นนี้)

;คำแปล

## อ้างอิง

หมวดหมู่:กวีนิพนธ์อังกฤษ
โสฬส (แก้ความกำกวม)

**โสฬส** อาจหมายถึง
* โสฬส, หน่วยเงินของประเทศไทยในอดีต
* โสฬสพรหม, สวรรค์ชั้นพรหมที่มีรูปภูมิ 16 ชั้น ตามคติไตรภูมิในศาสนาพุทธและศาสนาพราหมณ์
Perma.cc

**perma.cc** เป็นบริการเก็บเว็บถาวรสำหรับการอ้างอิงทางกฎหมายและทางวิชาการที่ก่อตั้งโดย Harvard Library Innovation Lab ในปี 2556 

perma.cc ถูกสร้างขึ้นหลังการศึกษาพบว่า มีลิงก์เสียอยู่เป็นจำนวนมากทั้งในเอกสารทางวิชาการและข้อคิดเห็นทางกฎหมาย ด้วยการจัดเก็บสำเนาของแหล่งข้อมูลที่ถูกเชื่อมโยงไปหา และสร้างลิงก์ถาวร (เพอร์มาลิงก์) ให้กับพวกมัน perma.cc ต้องการที่จะทำให้วรรณกรรมวิชาการและกฎหมายจากคดีพิพาท (เคสลอว์) นั้นสามารถถูกตรวจสอบได้ในระยะเวลาที่ยาวนานขึ้น การบริหาร perma.cc นั้นดำเนินงานโดยเครือข่ายห้องสมุดวิชาการและห้องสมุดภาครัฐ 

ในปี 2559 มหาวิทยาลัยฮาร์วาร์ดได้รับทุน 700,000 ดอลลาร์จากสถาบันเพื่อพิพิธภัณฑ์และบริการห้องสมุด สำหรับขยายการพัฒนา perma.cc   

perma.cc มี API สำหรับฟังก์ชันต่างๆ เช่นการเพิ่มหรือลบหน้าเว็บ perma.cc เป็นส่วนหนึ่งของเครือข่าย Memento ดังนั้นหน้าเว็บสามารถทั้งหมดจะสามารถถูกค้นหาได้ (ตาม URL) โดยใช้ Memento API 

## ดูเพิ่ม

* Archive.is 
* การเก็บรักษาดิจิทัล 
* ลิงก์เสีย 
* เวย์แบ็กแมชชีน 
* WebCite 

## แหล่งข้อมูลอื่น

*  
* แผนฉุกเฉิน 
หมวดหมู่:การจดหมายเหตุ
เฟรนช์ฟรายส์

**เฟรนช์ฟรายส์** () หรือ **ฟรายส์** (fries, ภาษาอังกฤษแบบอเมริกาเหนือ), **ชิปส์** (chips, ภาษาอังกฤษแบบบริติชและแบบไอริช), **ฟิงเกอร์ชิปส์** (finger chips, ภาษาอังกฤษแบบอินเดีย) เป็นมันฝรั่งหั่นแท่งทอดในน้ำมันท่วมแบบกรอบหรือนุ่มด้านใน โรยเกลือแล้วเสิร์ฟขณะร้อน เฟรนช์ฟรายส์เป็นขนมขบเคี้ยวหรืออาหารจานด่วนที่ทานกับซอสมะเขือเทศ มายองเนส น้ำส้มสายชู หรือซอสบาร์บีคิว นอกจากนี้ยังทานกับเนยแข็ง ซอสทาร์ทาร์ หรือน้ำสลัดเทาซันด์ไอแลนด์ รูปแบบเฟรนช์ฟรายส์มีหลากหลาย เช่น แบบวง แบบหยัก หรือใช้มันเทศแทนมันฝรั่ง

เฟรนช์ฟรายส์เตรียมได้จากการหั่นมันฝรั่งเป็นแท่ง นำไปล้างน้ำเย็นแล้วทิ้งไว้ให้แห้ง เฟรนช์ฟรายส์อาจทอดเพียงครั้งเดียวหรือสองครั้ง โดยการทอดสองครั้งจะทอดครั้งแรกที่อุณหภูมิ 160 °ซ (320 °ฟ) และครั้งที่สองที่อุณหภูมิ 190 °ซ (375 °ฟ) แค่ชั่วครู่เพื่อให้ผิวด้านนอกกรอบ ก่อนจะนำไปพักสะเด็ดน้ำมัน โรยเกลือและเสิร์ฟ ระยะเวลาในการทอดขึ้นอยู่กับขนาดของมันฝรั่ง โดยมันฝรั่งขนาดราว 2–3 มิลลิเมตร จะใช้เวลาทอดครั้งแรกประมาณสามนาที และครั้งที่สองแค่ไม่กี่วินาที การทอดเฟรนช์ฟรายส์ทำได้หลายวิธี เช่น การทอดในน้ำมันท่วม การทอดสุญญากาศ หรือการทอดในกระทะก้นลึก ภัตตาคารส่วนใหญ่ใช้มันฝรั่งแช่แข็งแล้วนำมาลวกก่อนนำไปทอด โดยปัจจุบันใช้น้ำมันพืชแทนน้ำมันจากไขมันวัว

## ประวัติ
ที่มาของเฟรนช์ฟรายส์ยังคงเป็นที่ถกเถียงว่ามาจากประเทศเบลเยียมหรือประเทศฝรั่งเศส โดยโจ เฌราร์ นักหนังสือพิมพ์ชาวเบลเยียมอ้างถึงต้นฉบับปี ค.ศ. 1781 ที่ระบุถึงมันฝรั่งทอดในหุบเขาแถบแม่น้ำเมิซก่อนปี ค.ศ. 1680 มีเนื้อหาว่า "ชาวเมืองนามูร์ อ็องแดน และดีน็อง โดยเฉพาะในหมู่คนยากจนมีวิธีตกปลาและทอดปลาเล็ก เมื่อแม่น้ำกลายเป็นน้ำแข็งและการตกปลาเป็นไปอย่างยากลำบาก พวกเขาจะหั่นมันฝรั่งเป็นรูปปลาเล็ก ๆ และนำไปทอดกินแทน" ขณะทางฝรั่งเศสกล่าวว่าเฟรนช์ฟรายส์ถูกคิดค้นโดยพ่อค้าอาหารริมทางบนสะพานปงเนิฟ ก่อนเกิดการปฏิวัติฝรั่งเศสในปี ค.ศ. 1789 และพบหลักฐานอ้างอิงถึง "มันฝรั่งทอด" ตั้งแต่ปี ค.ศ. 1775

เนื่องจากเฟรนช์ฟรายส์ประกอบไปด้วยคาร์โบไฮเดรตในรูปแป้งและโปรตีนจากมันฝรั่ง ไขมันจากน้ำมันทอด และโซเดียมจากเกลือ จึงมักถูกกล่าวว่าเป็นอาหารที่ไม่ดีต่อสุขภาพ โจนาทาน บอนเน็ตกล่าวในนิตยสาร *[[ไทม์]]* ว่า "เฟรนช์ฟรายส์ไม่มีสารอาหารมาตั้งแต่ต้น เพราะมันผ่านทั้งการทอด เติมเกลือ และขาดส่วนที่มีคุณค่าทางอาหารมากที่สุดอย่างเปลือก" ขณะที่เดวิด แคตซ์กล่าวว่าเฟรนช์ฟรายส์ไม่ดีต่อสุขภาพเพราะ "มันมักมาคู่กับเบอร์เกอร์ซึ่งมีไขมัน และกินกับซอสมะเขือเทศที่มีน้ำตาล และมายองเนสที่มีไขมัน" นอกจากนี้เฟรนช์ฟรายส์ยังมีสารอะคริลาไมด์จากการทอด ซึ่งองค์การวิจัยโรคมะเร็งนานาชาติ (International Agency for Research on Cancer หรือ IARC) ระบุว่าสารนี้ "อาจเป็นสารก่อมะเร็งในมนุษย์" ขณะที่สถาบันพิษวิทยาแห่งชาติของสหรัฐ (National Toxicology Program หรือ NTP) จัดให้อะคริลาไมด์เป็นสารที่ "คาดการณ์อย่างมีเหตุผลว่าอาจเป็นสารก่อมะเร็งในมนุษย์"

## อ้างอิง

## แหล่งข้อมูลอื่น
* 
* 


หมวดหมู่:อาหารจานด่วน
หมวดหมู่:อาหารว่าง
หมวดหมู่:อาหารทอดในน้ำมันท่วม
หมวดหมู่:อาหารอเมริกัน
หมวดหมู่:อาหารเบลเยียม
หมวดหมู่:อาหารฝรั่งเศส
หมวดหมู่:อาหารสเปน
หมวดหมู่:อาหารโลก
หมวดหมู่:อาหารประจำชาติ
หมวดหมู่:สิ่งประดิษฐ์ของเบลเยียม
หมวดหมู่:สิ่งประดิษฐ์ของฝรั่งเศส
วัดสีหไกรสร

**วัดสีหไกรสร** หรือ **วัดช่องลม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบ้านช่างหล่อ เขตบางกอกน้อย กรุงเทพมหานคร มีที่ดินตั้งวัดเนื้อที่ 3 ไร่ บริเวณที่ตั้งปัจจุบันอยู่ใกล้กับแยกพรานนกและมีชุมชนรายล้อม 

คาดว่าวัดสีหไกสรสร้างขึ้นประมาณ พ.ศ. 2310 มีนามเดิมว่า "วัดช่องลม" สาเหตุที่เรียกว่าวัดช่องลม เพราะลักษณะที่ตั้งของวัดตั้งอยู่ในเขตช่องลม จึงเรียกว่าวัดช่องลมมาตั้งแต่สมัยพระครูประสิทธิวิมลเป็นเจ้าอาวาส ต่อมาเปลี่ยนชื่อมาเป็น "วัดสีหไกสร" เมื่อ พ.ศ. 2512 และวัดนี้ได้รับพระราชทานวิสุงคามสีมา ประมาณ พ.ศ. 2310 เขตวิสุงคามสีมา กว้าง 16 เมตร ยาว 22 เมตร

ภายในวัดในวัดมีอาคารเสนาสนะดังนี้ อุโบสถกว้าง 7 เมตร ยาว 16.50 เมตร มีกำแพงล้อมล้อม ลักษณะของอุโบสถผนังอุดแบบนิยมในสมัยอยุธยา พระประธานแบบอยุธยา ยังพบพระพุทธรูปศิลาองค์เล็กตกอยู่ข้างนอกอุโบสถ ปัจจุบันอุโบสถมี 5 ห้อง มีการปฏิสังขรณ์ใหม่ กุฎีสงฆ์ จำนวน 10 หลัง สร้างด้วยไม้ศาลาการเปรียญกว้าง 9 เมตร ยาว 15 เมตร สร้างด้วยคอนกรีต หอระฆังสูง 8 เมตร

File:วัดสีหไกรสร เขตบางกอกน้อย กรุงเทพมหานคร (11).jpg|พระประธานในอุโบสถ
File:วัดสีหไกรสร เขตบางกอกน้อย กรุงเทพมหานคร (15).jpg|อุโบสถ
File:วัดสีหไกรสร เขตบางกอกน้อย กรุงเทพมหานคร (22).jpg|ท้าวเวสสุวรรณ

## อ้างอิง

สีหไกสร
วัดปฐมบุตรอิศราราม

**วัดปฐมบุตรอิศราราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงอรุณอมรินทร์ เขตบางกอกน้อย กรุงเทพมหานคร มีเนื้อที่ทั้งหมด ประมาณ 9 ไร่

จากคำบอกเล่าของเจ้าอาวาส พระครูปลัดปริยัติวัฒ วัดนี้สร้างขึ้นในปี พ.ศ. 2314 เดิมวัดนี้ชื่อ **วัดยี่ส่าย** ผู้สร้างคือ คนจีนที่ร่ำรวยมาจาการโล้เรือสําเภามาค้าขาย คำว่า *ยี่* แปลว่า สอง จึงสันนิษฐานว่าหมายถึง ผัวเมีย แต่อีกนัยหนึ่ง คําว่า *ยี่ส่าย* หมายถึง เขยคนรอง หรือ ลูกเขยคนที่สอง (ลูกเขยคนรอง) 

ในช่วงสมัย รัชกาลที่ 4–5 เจ้าชอุ่ม อิศรางกูร ณ อยุธยา ได้ขอพระราชทานนามจาก "วัดยี่ส่าย" เป็น "วัดปฐมบุตรอิศราราม" แล้วได้บูรณปฏิสังขรณ์ปูชนียวัตถุและปูชนียสถาน มีพระประธานในพระอุโบสถ คือ *หลวงพ่อแดง* ทําด้วยศิลาแลงสีแดง พระอุโบสถมีทรวดทรงแบบโบราณ พระเจดีย์ย่อมุมไม้สิบหกตั้งอยู่ด้านข้างพระอุโบสถสององค์ มีกำแพงแก้วล้อมรอบ

## อ้างอิง

ปฐมบุตรอิศราราม
วัดบางบำหรุ

**วัดบางบำหรุ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงอรุณอมรินทร์ เขตบางกอกน้อย กรุงเทพมหานคร

วัดนี้เป็นวัดที่มีมาตั้งแต่สมัยอยุธยา บ้างสันนิษฐานว่าตอนต้น บ้างสันนิษฐานว่าตอนปลาย เดิมเรียกว่า **วัดใน** คู่กับวัดนอกคือวัดนายโรงที่ตั้งอยู่บริเวณใกล้เคียงกัน พระอุโบสถมีลักษณะรูปแบบอยุธยา แต่ได้รับการปฏิสังขรณ์ ใบเสมาหินแบบอยุธยาตอนต้น พระพุทธรูปสมัยอยุธยาตั้งเรียงรายกันหน้าศาลาหลังอุโบสถ ใบเสมาหินทรายแดงแบบอยุธยาตอนต้น ปัจจุบันมีการทาสีใหม่ พระเจดีย์รายแบบเจดีย์ย่อมุมไม้สิบสอง เคยมีการขุดพบพระเครื่องสมัยอยุธยาจากเจดีย์ใกล้วิหารเก่า เป็นพระเครื่องเนื้อดินเผา ศิลปะสมัยอยุธยาตอนปลาย

วัดบางบำหรุมีชื่อเสียงโด่งดังด้วยเคยมี *หลวงปู่แขก วัดบางบำหรุ* พระเกจิอาจารย์ชื่อดังด้านเครื่องรางเบี้ยแก้ ที่เป็นสหธรรมิกกับหลวงปู่บุญ วัดกลางบางแก้ว จังหวัดนครปฐม

## อ้างอิง

บางบำหรุ
วัดท่าพระ (กรุงเทพมหานคร)

**วัดท่าพระ** เป็นวัดราษฎร์ สังกัดคณะสงฆ์มหานิกาย ตั้งอยู่ในซอยจรัญสนิทวงศ์ 4 แขวงวัดท่าพระ เขตบางกอกใหญ่ กรุงเทพมหานคร (เดิมคือกิ่งอำเภอบางกอกใหญ่ จังหวัดธนบุรี)

วัดท่าพระ ไม่ปรากฏหลักฐานการก่อสร้างวัดอย่างชัดเจน แต่มีการสันนิษฐานว่าอาจสร้างขึ้นในสมัยกรุงศรีอยุธยาตอนปลายจากแรงศรัทธาของชาวบ้านและชาวสวนในละแวกคลองมอญ ฝั่งธนบุรี ตลอดทั้งชาวบ้านที่จอดเรือพักแรมในบริเวณดังกล่าว ภายหลังได้รับพระราชทานวิสุงคามสีมาตามราชกิจจานุเบกษา ตอนที่ 41 เล่ม 64 ประกาศ ณ วันที่ 13 สิงหาคม พุทธศักราช 2490 โดยมีเขตวิสุงคามสีมา กว้าง 40 เมตร ยาว 80 เมตร 

## อาคารเสนาสนะ
อุโบสถสร้างใหม่นี้ สร้างขึ้น พ.ศ. 2540 ประดับช่อฟ้า ใบระกา หางหงส์ หลังคาลด 3 ชั้น หน้าบันมีพระปรมาภิไธย *สก* และปั้นเป็นรูปครุฑ กว้าง 12 เมตร ยาว 28 เมตร ผนังด้านนอกประดับกระเบื้องเบญจรงค์ลายเทพพนม ภายในประดิษฐานพระประธาน เป็นพระพุทธรูปปูนปั้นปางมารวิชัย ลงรักปิดทอง ด้านซ้ายและขวาเป็นพระมหาโมคคัลลานะและพระสารีบุตร มีภาพจิตรกรรมฝาผนังอยู่ภายใน หลังพระประธานเขียนภาพเทพชุมนุม ระหว่างช่องหน้าต่างเขียน เรื่องมหาเวสสันดรชาดก เหนือหน้าต่างเขียนเรื่องพุทธประวัติ ช่างเขียนใช้กรรมวิธีสมัยใหม่ที่เขียนลงบนผ้าก่อนที่จะผนึกติดผนังซึ่งเป็นที่นิยม บานประตูหน้าต่างของพระอุโบสถแกะสลักเรื่องทศชาติชาดก รวม 14 บาน

วิหารหลวงพ่อเกษรเป็นอาคารจตุรมุข ทางวัดสร้างครอบวิหาร กรมศิลปากรขึ้นทะเบียนเป็นโบราณวัตถุและโบราณสถานตั้งแต่ พ.ศ. 2520 ภายในวิหารประดิษฐาน *หลวงพ่อเกษร* พระพุทธรูปปูนปั้นศิลา แบบศิลปะอยุธยาตอนต้น เชื่อว่าเป็นพระพี่พระน้องกับหลวงพ่อวัดบ้านแหลมและหลวงพ่อโสธร เพราะลอยน้ำมาขึ้นที่วัดเหมือนกัน บานประตูไม้สักแกะสลักรูปทวารบาลทั้ง 2 บาน คาดว่าเป็นศิลปะสมัยอยุธยาตอนปลาย แต่ทำตามเดิมเหมือนอยุธยาตอนต้น เป็นรูปทวารบาลเต็มบาน ยืนบนแท่น มียักษ์แบกองค์เทวดาสวมเทริด ทรงสูง
## ลำดับเจ้าอาวาส
รายนามเจ้าอาวาสวัดท่าพระ (ที่สามารถสืบค้นข้อมูลได้) นับตั้งแต่ก่อสร้างวัด มีรายละเอียดดังนี้

## อ้างอิง

ท่าพระ
หมวดหมู่:โบราณสถานในเขตบางกอกใหญ่
อัครัช จิตตะศิริ

**อัครัช จิตตะศิริ** (เกิด 20 เมษายน พ.ศ. 2538)  เป็นนักแสดงชาวไทย เป็นนักแสดงในสังกัดช่อง 7 เอชดีมีชื่อเสียงจากการแสดงภาพยนตร์เรื่อง *หลวงพี่แจ๊ส 5G* และเป็นที่รู้จักกันในบทบาท พลทหารเข้มแข็ง จากละครเรื่อง *[[กองพัน รักลั่นฟ้า]]*

## ประวัติ
อัครัช เกิดเมื่อวันที่ 20 เมษายน พ.ศ. 2538 ชื่อเล่น โต๊ส เป็นนักแสดงชาวไทยเกิดที่อำเภอดอยสะเก็ด จังหวัดเชียงใหม่เป็นนักแสดงในสังกัดช่อง 7 เอชดี จบการศึกษาระดับปริญญาตรีจากคณะนิเทศศาสตร์ สาขาการประชาสัมพันธ์เชิงกลยุทธ์ มหาวิทยาลัยหอการค้าไทย มีชื่อเสียงจากการแสดงภาพยนตร์เรื่อง หลวงพี่แจ๊ส 5G 

## การทำงาน
เขาเริ่มเข้าสู่วงการบันเทิงได้มีการชักชวน จาก พจน์ อานนท์ ผู้กำกับภาพยนตร์และได้รับโอกาสแสดงภาพยนตร์เรื่อง *วัยเป้ง นักเลงขาสั้น* และ *สตรีเหล็ก  ตับโลกแตก*  เป็นต้น  ภายหลังอัครัชได้รับโอกาสร่วมแสดงภาพยนตร์และนักแสดงอีกคับคั่ง และเมื่อในปี 2560 ได้รับโอกาสลงนามสัญญาเป็นนักแสดงในสังกัดช่อง 7 เอชดีอัครัชมีชื่อเสียงจากการแสดงภาพยนตร์เรื่อง *หลวงพี่แจ๊ส 5G* และเป็นที่รู้จักกันในบทบาท พลทหารเข้มแข้ง จากละครเรื่อง *[[กองพัน รักลั่นฟ้า]]* และมีผลงานละครอีกคับคั่ง

## ผลงาน
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางช่อง 7 เอชดี

### ละครพื้นบ้าน
* ละครพื้นบ้านทั้งหมดด้านล่างนี้ออกอากาศทางช่อง 7 เอชดี

### ละครสั้น

* ละครโทรทัศน์ทั้งหมดด้านล่างนี้ออกอากาศทางช่อง 7 เอชดี

### ผลงานภาพยนตร์

| rowspan = "2" align="center" | 2557 ||align="center"| *[[วัยเป้งง นักเลงขาสั้น]]* ||align="center"| โต๊ส
|-
|align="center"| *สตรีเหล็กตบโลกแตก* ||align="center"| ชาติ
|-
| rowspan = "3" align="center" | 2559 ||align="center"| *หลวงพี่แจ๊ส 4G*||align="center"| สายสิน
|-
|align="center"| *ป๊าด 888 แรงทะลุนรก *||align="center"| 
|-
|align="center"| *[[หอแต๋วแตก|หอแต๋วแตก แหกนะคะ]]*||align="center"| อัค
|-
| rowspan = "2" align="center" | 2562||align="center"| *หลวงพี่แจ๊ส 5G*||align="center"| สายสิน
|-
|align="center"| *ตุ๊ดตู่กู้ชาติ*||align="center"| บุญถึง
|-
|-
| 2568||align="center"| *[[หอแต๋วแตก แหกหลีหู]]* ||align="center"| หมิง หมิง
|-
| 2569 || align="center"| *[[อ้ายต้าวว เอวหวาน ระเบียบวาทะศิลป์]]* ||align="center"|แมนนี่
|}

## อ้างอิง

## แหล่งข้อมูลอื่น
*

หมวดหมู่:บุคคลจากอำเภอดอยสะเก็ด
หมวดหมู่:บุคคลจากคณะนิเทศศาสตร์ มหาวิทยาลัยหอการค้าไทย
หมวดหมู่:นักแสดงชายชาวไทย
หมวดหมู่:นักแสดงสังกัดช่อง 7 เอชดี
หมวดหมู่:นักแสดงจากจังหวัดเชียงใหม่
วัดบางน้ำชน

**วัดบางน้ำชน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงสำเหร่ เขตธนบุรี กรุงเทพมหานคร วัดมีพื้นที่ 7 ไร่ 2 งาน แบ่งออกเป็น 2 ส่วน คือ เขตสังฆาวาส มีเนื้อที่ 5 ไร่ (พระอุโบสถ หอระฆัง ศาลา กุฏิสงฆ์และโรงเรียน) และส่วนธรณีสงฆ์ มีเนื้อที่ 2 ไร่ กับ 2 งาน (ซึ่งชาวชุมชนได้พักอาศัยอยู่ในปัจจุบัน) เจ้าอาวาสองค์ปัจจุบันคือ พระครูสุนทรธรรมาภิรักษ์ (พัชร์นพ อภิชาโต ป.ธ.๔)

วัดบางน้ำชนสร้างขึ้นในสมัยกรุงศรีอยุธยาตอนปลาย บ้างระบุว่าสร้างปี พ.ศ. 2346 ได้รับพระราชทานวิสุงคามสีมา พ.ศ. 2357 เดิมเรียกว่า **วัดปากคลอง** เนื่องจากตั้งอยู่ปากคลองบางน้ำชน 

อุโบสถของวัดมีขนาด 5 ห้อง ได้รับการปฏิสังขรณ์ใหม่ รูปทรงโบสถ์ชั้นเดียวมีพะไลยื่นหน้ายื่นหลัง หันหน้าสู่คลองบางน้ำชน ภายในประดิษฐานพระประธานหินทรายแดงขนาดใหญ่ มีเค้าว่าสร้างขึ้นสมัยอยุธยาตอนต้นเช่นเดียวกับใบเสมา พระพุทธรูปมีไม้สักเป็นแกนลำตัวและที่แขน แต่องค์พระพักตร์เป็นลักษณะพระสุโขทัย เคยพบเศียรพระพุทธรูปหินทรายขนาดเท่าคนจริง วางอยู่บนฐานชุกชี คาดว่าแต่เดิมคงเป็นวัดใหญ่และมีความสำคัญมากจากวัตถุสถานที่พบ 

## อ้างอิง

บางน้ำชน
ยุทธการที่ซูโอมุสซัลมี

**ยุทธการที่ซูโอมุสซัลมี** () เป็นการต่อสู้ระหว่างกองกำลังของฟินแลนด์และโซเวียตในสงครามฤดูหนาว การต่อสู้เกิดขึ้นตั้งแต่ประมาณวันที่ 7 ธันวาคม พ.ศ. 2482 (ค.ศ. 1939) ถึงวันที่ 8 มกราคม พ.ศ. 2483 (ค.ศ. 1940) ผลลัพธ์คือชัยชนะของฟินแลนด์ต่อกองกำลังที่เหนือกว่า ยุทธการที่ซูโอมุสซัลมีถือเป็นชัยชนะของฟินแลนด์ที่ชัดเจนที่สุดและสำคัญที่สุดในครึ่งทางเหนือของฟินแลนด์ ในฟินแลนด์ปัจจุบัน การต่อสู้นี้ถิอว่าเป็นสัญลักษณ์ของสงครามฤดูหนาวทั้งหมด

## ผลลัพธ์
การสู้รบส่งผลให้ชาวฟินแลนด์ได้รับชัยชนะครั้งสำคัญ หากสหภาพโซเวียตยึดเมืองโอวลุได้ ชาวฟินแลนด์จะต้องปกป้องประเทศในสองด้านและทางรถไฟที่สำคัญไปยังสวีเดนจะถูกตัดขาด การสู้รบยังช่วยกระตุ้นขวัญกำลังใจของกองทัพฟินแลนด์อย่างมาก

นอกจากนี้กองกำลังของฟินแลนด์บนถนน Raate-Suomussalmi ได้ยึดเสบียงทางทหารจำนวนมาก รวมถึง รถถัง (43) ปืนสนาม (71) รถบรรทุก (260) ม้า (1,170) ปืนต่อต้านรถถัง (29) และอื่น ๆ อาวุธซึ่งเป็นที่ต้องการอย่างมากของกองทัพฟินแลนด์

## การวิเคราะห์
ยุทธการที่ซูโอมุสซัลมีมักถูกอ้างถึงว่าเป็นตัวอย่างของการที่กองกำลังขนาดเล็กที่นำอย่างเหมาะสมและต่อสู้ในภูมิประเทศที่คุ้นเคย สามารถเอาชนะศัตรูที่เหนือกว่าจำนวนมหาศาลได้ ปัจจัยที่สนับสนุนชัยชนะของฟินแลนด์ ได้แก่:
* กองทัพฟินแลนด์มีความคล่องตัวสูงเนื่องจากสกีและรถลากเลื่อน; ในทางตรงกันข้ามเครื่องจักรกลหนักของโซเวียตกักขังพวกเขาไว้ที่ถนน
* เป้าหมายของสหภาพโซเวียตที่จะตัดฟินแลนด์ออกเป็นครึ่งหนึ่งทั่วทั้งภูมิภาคโอวลุ ในขณะที่การปรากฏบนแผนที่ดูสมเหตุสมผล แต่ความจริงนั้นกลับตรงกันข้าม เนื่องจากภูมิภาคนี้ส่วนใหญ่เป็นพื้นที่ลุ่มที่เป็นป่า โดยมีเครือข่ายถนนซึ่งส่วนใหญ่เป็นเส้นทางตัดไม้ กองพลยานเกราะต้องพึ่งพาสิ่งเหล่านี้ ทำให้กลายเป็นเป้าหมายที่ง่ายสำหรับกองกำลังสกีเคลื่อนที่ของฟินแลนด์
* กลยุทธ์ของฟินแลนด์มีความยืดหยุ่นและมักจะนอกรีต ตัวอย่างเช่น กองทหารของฟินแลนด์ตั้งเป้าไปที่ครัวสนามของสหภาพโซเวียต ซึ่งทำให้ทหารโซเวียตขวัญเสียในช่วงฤดูหนาวแถบอาร์กติก
* กองทัพโซเวียตมีอุปกรณ์ไม่ดีโดยเฉพาะอย่างยิ่งในเรื่องเสื้อผ้าลายพรางในฤดูหนาว ในทางตรงกันข้ามยุทโธปกรณ์ของกองทัพฟินแลนด์เหมาะอย่างยิ่งสำหรับการทำสงครามในหิมะลึกและอุณหภูมิเยือกแข็ง
* กองทัพฟินแลนด์มีขวัญกำลังใจสูงมากซึ่งเป็นผลมาจากการที่พวกเขาปกป้องชาติของตน อย่างไรก็ตามกองทหารโซเวียตมีเหตุผลทางการเมืองสำหรับการโจมตีของพวกเขา ดังนั้นจึงสูญเสียความตั้งใจที่จะต่อสู้ในไม่ช้า แม้จะมีความพยายามโดยนักโฆษณาชวนเชื่อของสหภาพโซเวียตอย่างต่อเนื่อง
* ปัจจัยเพิ่มเติมคือความล้มเหลวในการตอบโต้หน่วยข่าวกรองของสหภาพโซเวียต: กองกำลังฟินแลนด์มักสกัดกั้นการสื่อสารของสหภาพโซเวียตซึ่งอาศัยสายโทรศัพท์มาตรฐาน

## อ้างอิง

หมวดหมู่:สงครามฤดูหนาว
หมวดหมู่:ประเทศฟินแลนด์ในปี พ.ศ. 2482
หมวดหมู่:ประเทศฟินแลนด์ในปี พ.ศ. 2483
การระเบิดฝุ่น

[thumb|upright|การสาธิตการเผา[ผงไลโคโพเดียมในห้องปฏิบัติการ]]

**การระเบิดฝุ่น** () เป็นการเผาไหม้อย่างรวดเร็วของอนุภาคละเอียดที่แขวนลอยอยู่ในอากาศภายในพื้นที่ปิด เกิดจากการมีอณูวัตถุปริมาณมากติดไฟในตัวกลางที่เป็นตัวออกซิไดซ์ การระเบิดฝุ่นเป็นอันตรายที่พบได้บ่อยในการทำเหมืองถ่านหิน ฉางเก็บเมล็ดพืช และโรงงานอุตสาหกรรมอื่น ๆ อันตรายจากการระเบิดฝุ่นมาจากความดันเกิน คลื่นกระแทก และการลุกไหม้ที่สามารถทำลายโครงสร้างสิ่งปลูกสร้างหรือก่อให้เกิดสะเก็ดระเบิด

การเกิดการระเบิดฝุ่นอาศัยปัจจัย 5 อย่างได้แก่ อนุภาคที่ติดไฟได้ (เช่น ฝุ่นถ่านหิน แป้ง หรือขี้เลื่อย) ความหนาแน่นของอนุภาคที่แขวนลอยในอากาศ ความหนาแน่นของตัวออกซิไดซ์ (โดยทั่วไปคือออกซิเจน) มีแหล่งก่อให้เกิดประกายไฟ (เช่น ไฟฟ้าสถิต แรงเสียดทาน หรืออาร์กไฟฟ้า) และอยู่ในพื้นที่ปิด สาเหตุสำคัญที่ก่อให้เกิดการระเบิดเกิดจากอนุภาคนั้นมีพื้นที่ผิวมากกว่าเมื่อเทียบกับมวลของตัวมันเอง เมื่อเกิดประกายไฟที่มีตัวกลางเป็นออกซิเจนจะก่อให้เกิดการเผาไหม้ที่พื้นที่ผิวอย่างรวดเร็วโดยใช้พลังงานความร้อนน้อยกว่าการเผาไหม้ตัวมวลทั้งหมด อีกทั้งยังไม่มีการสูญเสียการเหนี่ยวนำความร้อนระหว่างการเผาไหม้ และเมื่อเกิดการเผาไหม้ในพื้นที่ปิดจะทำให้ความดันอากาศเพิ่มสูงขึ้น รวมถึงเกิดการแผ่รังสีความร้อนและการขาดออกซิเจนในรายผู้ประสบเหตุ

ในอดีตเคยเกิดเหตุระเบิดฝุ่นที่ก่อให้เกิดความเสียหาย เช่น การระเบิดเหมืองในเมืองเปิ่นซี ประเทศจีนในปี ค.ศ. 1942 มีผู้เสียชีวิตกว่า 1,500 คน, การระเบิดฉางเก็บเมล็ดพืชที่เมืองเวสต์วีโก รัฐลุยเซียนา ประเทศสหรัฐในปี ค.ศ. 1977 มีผู้เสียชีวิต 36 คน และเหตุเพลิงไหม้สวนน้ำนิวไทเป ประเทศไต้หวันในปี ค.ศ. 2015 มีผู้เสียชีวิต 15 คน ปัจจุบันมีการใช้หลายวิธีในการลดการระเบิด เช่น การรดน้ำเพื่อลดฝุ่น การลดความหนาแน่นของตัวออกซิไดซ์ และการระบายเพื่อลดการลุกไหม้ เป็นต้น

## อ้างอิง

## แหล่งข้อมูลอื่น
* 
* 

หมวดหมู่:การระเบิด
หมวดหมู่:อันตราย
หมวดหมู่:กระบวนการทางเคมี